Publication: Magyar Közlöny
Issue: MK-2003-8 (Year: 2003, Number: 8)
Era: 1990-2004
Section: 3/2003. (I. 25.) BM—GKM—KvVM együttes rendelet,
Paragraph Index: 222

2. Termékjellemzõk és vizsgálati eljárás [Meg kell adni a pontos és mérhetõ termékjellemzõket és adatokat, valamint a termék részeit és alkotóelemeit. Figyelembe kell venni a termékcsaládra vonatkozó ETA útmutató (ETAG) kidolgozására szóló Bizottsági megbízás tartalmát, vagy a 89/106/EGK irányelv 9. cikke 2. bekezdése szerinti esetben — ha nincs ETAG — közvetlenül az alapvetõ követelményeket, valamint a Magyarázó Dokumentumok és a megadott osztályok és szintek. Figyelembe kell venni esetleg más dokumentumokat (pl. más, a termékre vonatkozó irányelvek követelményeit). Meg kell adni a felhasználhatóság további szempontjait is, ha szükséges a termék azonosítására alkalmas konkrét jellemzõkkel együtt.] (Amennyiben a termékjellemzõk vagy a termék összetétele bizalmas adat, úgy ezeket nem kell az európai mûszaki engedélyben feltüntetni, de közölni kell a megfelelõség értékelésben részt vevõ bejegyzett szervezetekkel.) [Össze kell foglalni azokat az értékelési eljárásokat, amelyek eredményeként a termék jellemzõit, a teljesítõképességére és tartósságára vonatkozó értékeket és adatokat megállapították. Itt hivatkozni kell az ETAG-ra, a harmonizált, vagy európai szinten elismert nemzeti vagy más szabványra (vizsgálati, számítási eljárásokra stb.), és az ezek eredményeként kapott számértékekre és adatokra, amelyeket a termék alkalmazása során felhasználnak az építmények méretezéséhez. Össze kell foglalni azokat a különleges vizsgálati vagy értékelési eljárásokat, amelyek eredményeként megállapíthatók voltak azok a számértékek és adatok, amelyeket a termék 2003/8. szám alkalmazása során felhasználnak az építmények méretezéséhez. Utalni kell az európai mûszaki engedély esetleges mellékletére, ha ezt mellékletben részletezték.]

Source: https://magyarkozlony.hu/hivatalos-lapok/81ac8fc0cbefb5ded849ab06fa69337c7c2e25b8/dokumentumok/8e719c3cb87b3c668484c23899993c1e1acd9000/letoltes